Μία ξεχωριστή εμπειρία αποτελεί η διαμονή σε αυτό το ευρύχωρο, ψηλοτάβανο διαμέρισμα στην καρδιά της πόλης σε ένα νεοκλασικό κτίριο που διατηρείται σε άριστη κατάσταση. Ο χώρος είναι ανακαινισμένος και με ιδιαίτερη αισθητική επιπλωμένος, με ωραία θέα σε ένα από τα πιο χαρακτηριστικά σημεία του κέντρου και γεμάτος φως. Φαίνεται ότι οι ιδιοκτήτες του δεν άφησαν τίποτα στην τύχη, αντιθέτως έκδηλο είναι το μεράκι τους σε κάθε λεπτομέρεια (π.χ ένα χριστουγεννιάτικο κουτί με σοκολατάκια πάνω στο τραπέζι τράβηξε αμέσως την προσοχή των παιδιών μας μπαίνοντας και γενικά ο γιορτινός διάκοσμος σε διάφορες γωνιές του χώρου πρόσθετε μια ξεχωριστή πινελιά). Η καθαριότητα όλων των δωματίων, η αυτόνομη θέρμανση σταθερή όλες τις ώρες, η καλή κατάσταση στρωμάτων κ λευκών ειδών στα κρεβάτια, ο εξοπλισμός της κουζίνας συμβάλλουν στην ποιότητα της διαμονής. Για εμάς το διαμέρισμα αυτό ήταν μια ευχάριστη έκπληξη, αφού με μεγάλη ευκολία είχαμε πρόσβαση σε αυτό (ευρηματική η αυτόματη παράδοση των κλειδιών με κωδικό) και μας έδωσε την ευκαιρία να είμαστε πολύ κοντά σε χαρακτηριστικά αξιοθέατα και γνωστά στέκια της πόλης. Το συστήνουμε ανεπιφύλακτα σε άτομα που θέλουν να βιώσουν την ομορφιά του κέντρου αυτής της πόλης, χωρίς τη χρήση αυτοκινήτου. Είναι σίγουρο ότι θα το επισκεφτούμε ξανά με την πρώτη ευκαιρία!